**D I S P O Z I Ţ I A**

**nr. 432 din 5 octombrie 2022**

**privind constituirea Comisiei de predare a bunurilor imobile realizate prin lucrările de închidere și ecologizare a Depozitului neconform de deşeuri urbane Câmpia Turzii, închis**

Preşedintele Consiliului Judeţean Cluj,

Având în vedere:

* Referatul nr. 35636/28.09.2022, întocmit de Direcţia Dezvoltare şi Investiţii - Serviciul Lucrări și Achiziții Publice, privind constituirea Comisiei de predare a bunurilor imobile realizate prin lucrările de închidere și ecologizare a Depozitului neconform de deşeuri urbane Câmpia Turzii, închis
* Hotărârea Consiliului Județean Cluj nr. 77/27.04. 2022 pentru stabilirea unor măsuri privind reglementarea modului de folosinţă a imobilului ”Depozit neconform de deșeuri urbane Câmpia Turzii – închis”;
* PROTOCOLUL pentru stabilirea unor măsuri privind reglementarea modului de folosinţă a imobilului - Depozit neconform de deșeuri urbane Câmpia Turzii - închis, realizat în cadrul proiectului „Sistem de Management Integrat al Deșeurilor în Județul Cluj” încheiat la data de 22.09.2022, înregistrat la Consiliul Județean Cluj sub nr. 35936/07.09.2022

Ținând cont de prevederile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, ale art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. e) și alin. (6) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

În temeiul drepturilor conferite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se constituie Comisia de predare a bunurilor imobile realizate prin lucrările de închidere și ecologizare a Depozitului neconform de deşeuri urbane Câmpia Turzii, închis, în cadrul proiectului "Sistem de Management Integrat al Deşeurilor în judeţul Cluj", în următoarea componenţă nominală :

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat, după caz** | **Direcția/Serviciul/**  **Biroul/Compartimentul, după caz** | **Mențiuni** |
| **1** | Președinte | Alexandru  CREȚU | Șef serviciu | Direcția Dezvoltare și Investiții/ Serviciul Lucrări și Achiziții Publice | - |
| **2** | Membru | Gabriela ROTARU | Consilier | Direcția Dezvoltare și Investiții/  Serviciul Lucrări şi Achiziţii Publice |  |
| **3** | Membru | Simona ENGI- INĂUAN | Consilier | Direcția Dezvoltare și Investiții/  Serviciul Lucrări şi Achiziţii Publice |  |
| **4** | Membru  de rezerva | Teofil CIORTEA | Consilier | Direcția Dezvoltare și Investiții/  Serviciul Lucrări şi Achiziţii Publice |  |
| **5** | Membru  de rezerva | Silvia FABIAN | Consilier | Direcția Dezvoltare și Investiții/  Serviciul Lucrări şi Achiziţii Publice | - |

**Art. 2**. Persoanele nominalizate în calitate de preşedinte/membru de rezervă, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a îndeplini atribuţiile care rezultă din calitatea avută în cadrul comisiei.

**Art. 3**. Comisia va avea ca atribuție predarea, pe bază de proces verbal de predare-primire, a imobilului ”Depozit neconform de deşeuri urbane Câmpia Turzii, închis ” situat în municipiul Câmpia Turzii, str. Laminoriștilor, nr. 248 A, județul Cluj, înscris în C.F. nr. 56766 Câmpia Turzii, nr. cad. 56766, proprietate publică a UAT Județul Cluj și administrarea Consiliului Județean Cluj, cu toate anexele și dotările aferente .

**Art. 4.** După încheierea procesului verbal de predare-primire cu reprezentanții Municipiului Câmpia Turzii, o copie a acestuia se va transmite și Direcției Generale Buget Finațe-Resurse Umane din cadrul aparatului de specialitate al Consiliului Județean Cluj, în vederea aducerii la cunoștință și reflectării acestei operațiuni în evidențele financiar-contabile.

**Art. 5.** Prezenta dispoziție se comunică prin e-mail în termenul prevăzut de lege, persoanelor nominalizate la art. 1 și Prefectului Judetului Cluj şi se aduce la cunoştinţă publică prin afişare pe pagina de internet „www.cjcluj.ro”.

**CONTRASEMNEAZĂ**

**PREŞEDINTE SECRETAR** **GENERAL AL JUDEŢULUI**

Alin Tișe Simona Gaci